als_Latn dik_Latn sag_Latn
Shprehja “e treta e vërteta” duket se qëlloi e saktë për LeBron James. Pjesëmarrësi në 8 ndeshje All-Star dhe fituesi i trefishtë i çmimit MVP (Lojtari më i mirë i sezonit), James, i cili mban nofkën “King”, u kurorëzua vërtetë si mbreti i NBA në tentativën e tij të tretë për të fituar Finalet. Tashmë nuk do ishte një ekip kundërshtar që do festonte titullin në parketin e “American Airlines Arena” në Miami, siç bënë Dallas Mavericks vjet. Festa ishte e gjitha për herojntë e shtëpisë, dhe liderin e tyre LeBron James.
Miami fitoi ndeshjen e 5-të 121-106 ndaj Thunder, dhe Finalet 4 ndeshje me 1. Pas një dizavantazhi prej 2 pikësh herët në lojë, Heat kryesuan gjatë gjithë ndeshjes, deri sa në një moment avantazhi i tyre arriti në 26 pikë. Loja e Miami-t u drejtua nga LeBron James, i cili, ndryshe nga e kaluara, ishte i jashtezakonshëm gjatë këtyre finaleve, duke mos e lënë në asnjë moment ekipin në baltë, e sidomos gjatë periodave të katërta. James e mbylli ndeshjen me një triple-double (26 pikë, 11 topa në tabelë, 13 asiste). Por nuk ishte vetëm James, pasi për Miami-n ishin plot 6 lojtarë që shënuan numër pikësh me dy shifra, ndër ta Dwyane Wade, Chris Bosh, dhe Mike Miller, i cili ishte i jashtëzakonshëm në 3-pikësha (7 të realizuara nga 8 gjuajtje). Ky ishte titulli i dytë për Heat, të parin ata e fituan nën drejtimin e vetëm të Dwyane Wade në vitin 2006, kohë përpara se Miami të mblidhte “treshen e madhe”.
Për Oklahoma City Thunder, Kevin Durant shënoi 32 pikë dhe kapi 11 topa në tabelë, Russell Westbrook e mbylli me 19 pikë dhe 6 asiste, dhe James Harden e tregoi dhe njëherë tjetër pse e meritoi plotësisht çmimin e lojtarit të 6-të (rezervë) më të mirë, duke shënuar 19 pikë, 5 asiste dhe 4 topa në tabelë. Të dyja ekipet i tërhoqën lojtarët titullarë duke i lënë të pushojnë në stol 3 minuta para fundit, kur Heat kryesonin me mbi 20 pikë. Koha e mbetur ishte përgatitja për festë.
You must be logged in to post a comment Login
als_Latn als_Latn als_Latn eng_Latn